AARHUS: Man skal aldrig være for stolt til at indrømme en fejl. Og det var en klar fejl, da denne skribent torsdag skrev, at øllet ikke kan blive billigere, end de tyver kroner for tre liter, som Peter Gift fredag solgte det for.

Det kan det nemlig godt. Så undskyld fejlen.

Waxies i Frederiksgade har nemlig besluttet, at øllet lørdag mellem klokken 12 og 15 er gratis.

"Vi har rigtig meget øl til overs, som vi efterhånden kan se, vil nå at udløbe inden vi får lov at åbne op igen. Derfor har vi besluttet os, at det vil vi give til jer," skriver det irske værtshus i et opslag på Facebook.